### Beslutninger

Fremsendes til Børn og Unge-udvalget til behandling i henhold til beslutning i byrådets møde den 21. juni 2023.

###

Der søges en tillægsbevilling til projektet vedrørende ombygning og modernisering af [adresse] til specialskole- og specialdagtilbudsafdeling.

### Resume

Byrådet vedtog i 2020 at give anlægsbevilling til modernisering af [adresse] i forbindelse med flytning af Stensagerskolen til [adresse] og etablering af specialdagtilbud på samme matrikel.

Byggeriet er godt i gang og forventes afleveret og ibrugtaget af børnene i andet kvartal 2023.

Undervejs i byggeriet er projektets hovedentreprenør gået konkurs. Konkursen betyder, at byggeriet er blevet dyrere end først beregnet. Hertil kommer også konsekvensen af de generelle prisstigninger på materialer og arbejdskraft, der har præget bygge- og anlægsbranchen i samme periode.

Samlet set har Børn og Unge opgjort, at projektet bliver 39,9 mio. kr. dyrere end forudsat i anlægsindstillingen fra 2020.

Med denne indstilling søges derfor en tillægsbevilling til projektet på i alt 39,9 mio. kr. Med tillægsbevillingen udgør anlægssummen til projektet 168,4 mio. kr. i 2023-priser.

Tillægsbevillingen finansieres via mindreforbrug og omprioriteringer indenfor Børn og Unges egen ramme samt midler fra anlægsreserven afsat til indeklima, modernisering, toiletter og arbejdsmiljø i Børn og Unge..

### Beslutningspunkter

Det indstilles:

At 1) der gives tillægsbevilling på 39,9 mio. kr. til an-lægsbevilling på 128,5 mio. kr. i 2023-priser til modernisering af [adresse] i forbindelse med flytning af Stensagerskolen til [adresse] og etablering af specialdagtilbud. Tillægsbevillingen finansieres som forudsat i ressourceafsnittet.

At 2) tillægsbevillingen på i alt 39,9 mio. kr. frigives med 38,9 mio. kr. i 2023 og 1 mio. kr. i 2024.

At 3) der foretages tidsforskydninger for tilsvarende 38,9 mio. kr. i Børn og Unges anlægsbudget for 2023, så [adresse] også fremadrettet holder sig inden for sin retmæssige andel af anlægsrammen i 2023.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-06-2023

Emily Lund: 12

Fremsendes til [adresse] med bemærkning, at Magistraten i mødet den 12. juni 2023 anbefaler, at byrådet tiltræder Magistratsafdelingen for Børn og Unges indstilling af 30. maj 2023.

Rådmand Frans Jakobsen tog forbehold.